ทองคำนิวยอร์กปิดร่วง $12.2 เหตุนักลงทุนเทขายสินทรัพย์
ภาวะตลาดทองคำนิวยอร์กปิดร่วง $12.2 เหตุนักลงทุนเทขายสินทรัพย์ปลอดภัยหลังตลาดหุ้นพุ่ง
12 ต.ค. 2562

ภาวะตลาดทองคำนิวยอร์กปิดร่วง $12.2 เหตุนักลงทุนเทขายสินทรัพย์ปลอดภัยหลังตลาดหุ้นพุ่ง
สัญญาทองคำตลาดนิวยอร์กปิดร่วงลงเมื่อคืนนี้ (11 ต.ค.) เนื่องจากนักลงทุนเทขายทองคำซึ่งเป็นสินทรัพย์ที่ปลอดภัย และเข้าซื้อสินทรัพย์เสี่ยงที่ให้ผลตอบแทนสูงกว่า หลังจากที่ตลาดหุ้นสหรัฐพุ่งขึ้นรับข่าวสหรัฐ-จีนบรรลุข้อตกลงการค้าบางส่วน
สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 12.2 ดอลลาร์ หรือ 0.81% ปิดที่ 1,488.7 ดอลลาร์/ออนซ์
ตลาดทองถูกกดดัน เนื่องจากนักลงทุนเทขายทองหลังดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ เนื่องจากนักลงทุนขานรับข่าวสหรัฐและจีนประกาศข้อตกลงการค้าบางส่วน